Document ID: /roh_data/filtered/fineweb-2-filterrobots_roh.jsonl.gz/41156

Questa damaun è ina part da las tavlas d'infurmaziun da la SBB crudadas ora, quai en l'entira Svizra. Pertutgads sajan ils moniturs da la generaziun pli veglia, ha confermà ina pledadra da la SBB. Er ils moniturs generals a las staziuns grondas che mussan ils temps da partenza dals trens, na funcziuneschian betg.
Las Viafiers federala cusseglian perquai als passagiers, da guardar sin ils plans online via l'app u l'internet. Entant funcziunan las tavlas a las staziuns puspè. Raschun per la panna è stà in problem tecnic, sco a pledadra da la SBB ha communitgà.